EkBass/fiwiki-20250220-pages-articles huggingface dataset:
Judon maailmanmestaruuskilpailut 1984

Judon maailmanmestaruuskilpailut 1984 järjestettiin Wienissä, Itävallassa 10.–11. marraskuuta 1984. Kilpailujen ohjelmassa oli seitsemän naisten painoluokkaa sekä naisten avoin luokka. ==Mitalistit== ===Naiset=== Sarja Kultaa Hopeaa Pronssia 48 kg Karen Briggs Marie-France Colignon Julie Reardon Darlene Anaya 52 kg Kaori Yamaguchi Edith Hrovat Christina-Ann Boyd Joanna Majdan 56 kg AnnMaria Burns Suzanne Williams Gerda Winklbauer Catherine Arnaud 61 kg Natasha Hernandez Chantal Han Martine Rottier Kaori Hachinohe 66 kg Brigitte Deydier Irene de Kok Shinobu Kandori Dawn Netherwood 72 kg Ingrid Berghmans Barbara Classen Anita Staps Véronique Vigneron Yli 72 kg Maria Teresa Motta Gao Fenglian Margaret Castro Marjolein van Unen Avoin luokka Ingrid Berghmans Marjolein van Unen Gao Fenglian Natalia Lupino ==Mitalitaulukon kärki== 1 2 0 0 2 2 1 1 4 6 3 1 0 2 3 3 1 0 2 3 5 1 0 1 2 6 1 0 0 1 6 1 0 0 1 8 0 3 2 5 == Lähteet == * Urheilumme kasvot 14, sivu 97 Luokka:Wienin urheilutapahtumat Luokka:Vuoden 1984 urheilu Luokka:Judon maailmanmestaruuskilpailut
Margit Lindqvist

Margareta ”Margit” Lindqvist (28. maaliskuuta 1890 Helsinki – 2. maaliskuuta 1967Diplomi-insinöörit ja arkkitehdit 1973, s. 700. Suomen teknillinen seura & Tekniska föreningen i Finland, Helsinki 1973.) oli suomalainen ruotsin kielellä kirjoittanut kirjailija. Lindqvist valmistui arkkitehdiksi Teknillisestä korkeakoulusta vuonna 1915 ja toimi arkkitehtina 22 vuotta. Hän matkusteli Etelä-Afrikassa ja Intiassa ja teki matkat siivoojana rahtilaivoilla. Myöhemmin hän oli toimittaja ja matkanjärjestäjä.Nykarlebyvyer (kohta Tab. 13 VI. Barn Margareta (Margit) == Teoksia == * Vi kastar loss. Söderström, Helsingfors 1946 * Georg Fredrik Tigerstedts tragiska öde. Svenska litteratursällskapet i Finland, Helsingfors 1949 * Från Bretagne till Sahara. Söderström, Helsingfors 1954 == Lähteet == * ===Viitteet=== == Aiheesta muualla == * Margit Lindqvist : Johannes Kastajan etusormea juhlimassa, Suomen Kuvalehti, 09.02.1929, nro 6, s. 31, Kansalliskirjaston digitaaliset aineistot Luokka:Suomenruotsalaiset kirjailijat Luokka:Suomalaiset arkkitehdit Luokka:Vuonna 1890 syntyneet Luokka:Vuonna 1967 kuolleet
Kauppi (täsmennyssivu)

Kauppi tarkoittaa esimerkiksi seuraavia: *Kauppi, kaupunginosa Tampereella *Kaupintie, katu Helsingin Lassilassa *Kaupintie, katu Raumalla ==Sukunimi== *Aaro Kauppi (1902–1979), kansanedustaja (Keskusta), professori, varatuomari, lakitieteen tohtori *Anne Kauppi (s. 1962), pianisti *Eeva Kauppi (o.s. Mäntylä, 1921–2008), psykiatri, lääkintöneuvos, kansanedustaja (Kokoomus) *Elis Kauppi (1921–2004), korusuunnittelija *Emil Kauppi (vuoteen 1906 Kaupelin, 1875–1930), säveltäjä, pianisti ja kanteelensoittaja *Esa Kauppi (s. 1957), arkkitehti, rakennusneuvos *Heikki Kauppi, taloustieteilijä, professori *Hilkka Kauppi (o.s. Ahokanta, 1921–1996), opettaja, kirjastonhoitaja, tietokirjailija, kirjastoneuvos *Jami Kauppi (s. 1962), jääkiekkoilija *Juho Kauppi (1880–1961), päätoimittaja, kirjankustantaja ja pankinjohtaja *Kaija Kauppi (o.s. Borgman, 1923–1985), kääntäjä *Kalle Kauppi (1892–1961), juristi, professori, rehtori ja poliitikko, Juho Kaupin veli *Kalle Kauppi (s. 1992), jalkapalloilija *Kirsti Kauppi (s. 1957), diplomaatti *Lea Kauppi (1917–1999), taidemaalari *Lea Kauppi (o.s. Salonen, s. 1952), limnologi, Suomen ympäristökeskuksen ent. pääjohtaja *Leevi Kauppi (1920–2005), meijerialan yritysjohtaja, maanviljelysneuvos *Leo Kauppi (ent. Kauppinen, 1900–1938), amerikansuomalainen merimies ja laulaja *Minna Kauppi (s. 1982), suunnistaja *Niilo Kauppi (s. 1959), valtiotieteilijä, politiikan tutkija ja tutkimusprofessori *Olli Kauppi (1934–2011), järjestö- ja yritysjohtaja, kauppaneuvos *Oona Kauppi (s. 1997), jalkapalloilija ja salibandyn pelaaja *Oskari Kauppi (1888–1950), varatuomari, yritysjohtaja, Juho Kaupin veli *Ossi Kauppi (1929–2000), jääkiekkoilija *Pekka Kauppi (s. 1952), ympäristötieteen professori ja metsätieteilijä *Piia-Noora Kauppi (s. 1975), juristi, poliitikko, järjestöjohtaja *Raili Kauppi (1920–1995), filosofi, emeritaprofessori, Juho Kaupin tytär *Tuomas Kauppi (s. 1977), jazzpianisti *Veera Kauppi (s. 1997), jalkapalloilija ja salibandyn pelaaja, Oona Kaupin kaksoissisar. Luokka:Luettelot henkilöistä sukunimen mukaan
Minna Talvik-Palmgren

Minna Talvik-Palmgren (28. helmikuuta 1902 Pietari – 13. syyskuuta 1983 Helsinki) oli suomalainen konserttilaulaja ja säveltäjä Selim Palmgrenin toinen puoliso. Hänen isänsä oli virolainen puuseppä Karl Talwik ja äitinsä suomalainen Hilma Hellén. Hän opiskeli laulua useiden opettajien johdolla, mutta tärkein näistä oli Maikki Järnefelt, Palmgrenin ensimmäinen puoliso. Leskeksi jäänyt Selim Palmgren avioitui Minna Talvikin kanssa vuonna 1930. Aviopuolisot konsertoivat yhdessä: Palmgren johti orkesteria tai säesti pianistina. He asuivat Lallukan taiteilijakodissa, Minna Talvik-Palmgren eli vielä 30 vuotta miehensä kuoleman jälkeen. Hänet on haudattu miehensä rinnalle Hietaniemen hautausmaan taiteilijamäelle. == Lähteet == Luokka:Suomalaiset sopraanot Luokka:Suomen virolaiset Luokka:Vuonna 1902 syntyneet Luokka:Vuonna 1983 kuolleet
Jimmy Westerlund

Jimmy Westerlund (s. 8. heinäkuuta 1977 Lapväärtti) on suomalainen musiikkituottaja, lauluntekijä ja kitaristi. Westerlund on tuottanut kaikki Sturm und Drangin albumit sekä useiden muidenkin artistien kappaleita. Vuonna 2010 Westerlundin kappale ”Game on” julkaistiin FIFA:n Listen Up! The Official 2010 FIFA World Cup Album -kokoelmalla. Westerlund toimii myös suomalaisen One Desire -yhtyeen tuottajana sekä kitaristina. == Lähteet == == Aiheesta muualla == *Jimmy Westerlundin kotisivut *Jimmy Westerlund AllMusicissa *Jimmy Westerlund Fono.fissä Luokka:Suomalaiset musiikkituottajat Luokka:Suomalaiset lauluntekijät Luokka:Suomalaiset kitaristit Luokka:Vuonna 1977 syntyneet Luokka:Elävät henkilöt
Kampasauramo

Kampasauramo (Chamaemelum mixtum) on kampasauramoiden sukuun kuuluva mykerökukkaiskasvi, jota esiintyy eteläisessä Euroopassa. Kampasauramo on yksivuotinen ruoho, joka näyttää peltosauramolta, mutta sen varsi haaroo jyrkän siirotavasti. Sen lehdet ovat yksi tai kaksi kertaa kampamaisesti pariliuskaisia. Kielikukissa torvi on litteä ja kaksipalteinen, kielen tyvi keltainen. Pähkylät ovat litteämpiä ja vähempiharjuisia kuin peltosauramolla. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Kasviatlas: Kampataurikki (Cladanthus mixtus) * ITIS: Cladanthus mixtus * United States Department of Agriculture (USDA): Chamaemelum mixtum Luokka:Asterikasvit
Georg Fredrik Tigerstedt

Georg Fredrik Tigerstedt (17. kesäkuuta 1729 Joroinen – 29. joulukuuta 1790 Rantasalmi) oli Ruotsin armeijan everstiluutnantti ja suomalainen tilanomistaja, joka ryhtyi venäläisten vakoilijaksi ja joutui mestatuksi. Tigerstedtin vanhemmat olivat Savon ja Savonlinnan läänin jalkaväkirykmentin Pieksämäen komppanian kapteeni, valtiopäivämies Isak Tigerstedt (1686–1742) ja eversti Georg Fredrik von Brandenburgin ja Anna Elisabeth Aminoffin tytär Lovisa von Brandenburg Joroisista (1708–1787). Avioliitto oli isän toinen. Isoisä oli heprean ja kreikan professori, Turun Akatemian rehtori Ericus Tigerstedt. Tigerstedt liittyi jo nuorena Savon jalkaväkirykmenttiin ja erosi sieltä everstiluutnantin arvoisena 1783. Tigerstedt omisti Joroisilla Räisälänrannan ja Torstilan kartanot sekä Rantasalmella Pyyvilän kartanon. Kun Ruotsin ja Venäjän välille puhkesi sota 1788 ja venäläiset aloittivat hyökkäyksen Savossa 1789, Tigerstedt ryhtyi yhteistyöhön heidän kanssaan suorittaen vakoilua ja hankkien muonavaroja. Venäläisten lähdettyä perääntymään Tigerstedt joutui lähtemään heidän mukaansa. Hän taisteli Parkumäen taistelun aikana 21. heinäkuuta 1789 venäläisten riveissä, mutta jäi taistelun jälkeen rakuunan vangiksi Qvistilän maatilalla, missä hän oli kätkeytyneenä sianpahnoihin, mutta hänen kannuksensa näkyi rakuunalle.Hakkapeliitta no 24, 18.06.1927 Venäläisten jättämistä papereista selvisi myös Tigerstedtin aikaisempi yhteistyö venäläisten kanssa. Tigerstedtin toiminnan motiivit olivat taloudellisia, sillä hän oli sopinut venäläisten kanssa saavansa voitokkaan sodan jälkeen koko Rantasalmen pitäjän itselleen palkkioksi palveluksistaan. Tigerstedt vietiin Vaasaan, jossa Vaasan hovioikeus tuomitsi hänet maanpetoksesta kuolemaan. Hänet mestattiin joulukuussa 1790 Rantasalmella. Kuningas armahti Tigerstedtiä sen verran, että pyöveli ei katkaissut hänen oikeaa kättään; myös Tigerstedtin omaisuus palautettiin hänen leskelleen. Tigerstedt oli naimisissa kaksi kertaa: * 1758–1782 rykmentinpastori Daniel Jakobsson Sireliuksen ja Sofia Amalia Dufvingin tyttären Edla Engel Jakobina Sireliuksen (1740–1782) kanssa. Tästä liitosta oli yhdeksän lasta, joista neljä vanhinta eli aikuiseksi: Lovisa Christina Tigerstedt, Sofia Jakobina Tigerstedt, Eva Fredrika Tigerstedt ja Salomon Fredrik Tigerstedt. * vuodesta 1785 everstiluutnantti Gregori Aminoffin ja Anna Charlotta Tawastin tyttären Brita Sofia Aminoffin (1753–1818) kanssa. Tästä liitosta oli kolme lasta, everstiluutnantit Gregori Fredrik Tigerstedt ja Adolf Fredrik Tigerstedt sekä Fredrika Lovisa Tigerstedt, Gustaf Wrede af Elimän vaimo. == Lähteet == * Anneli Kotisaari : Isak Erik Erikinpoika Tigerstedt o.s. Falander s. 24.06.1686 Turku ja hänen jälkeläisiään yhteensä 170 taulua, Taulu 2 * Rantasalmen Aika matka -geokulttuuripolku : 8. pysäkki: Hautausmaa - Mestauskiveltä kirkonmäelle (Rantasalmen ympäristökasvatusinstituutti) === Viitteet === == Aiheesta muualla == * Georg Fredrik Tigerstedtin elämäkerta Kansallisbiografiassa Luokka:Suomalaiset everstit Luokka:Suomalaiset vakoojat Luokka:Suomalaiset teloitetut Luokka:Vuonna 1729 syntyneet Luokka:Vuonna 1790 kuolleet
Siromaruna

Siromaruna (Artemisia scoparia) on marunoihin kuuluva mykerökukkaiskasvi, jota esiintyy Euroopassa ja Länsi-Aasiassa. Siromaruna muistuttaa ketomarunan (Artemisia campestris) alalajia kiiltoketomarunaa (subsp. campestris), mutta kaksivuotinen, ei monivuotinen. Siromarunan versot ovat hennompia ja sillä on yksi varsi. Sen lehtiliuskat ovat vielä kapeammat kuin kiiltoketomarunan 0,5–1,5 millimetrin levyiset liuskat ja kukkiessa mykeröt ovat selvästi nuokkuvat.Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Lähteet == == Aiheesta muualla == *Kasviatlas: Siromaruna (Artemisia scoparia) *ITIS: Artemisia scoparia *United States Department of Agriculture (USDA): Artemisia scoparia *Flora of China: Artemisia scoparia Luokka:Marunat
Mary Wrede

Mary Helena Wrede (16. tammikuuta 1892 Viipuri – 10. elokuuta 1985 Helsinki) oli suomalainen ruotsin kielellä kirjoittanut kirjailija. Wrede kävi 1901–1906 yksityisen ruotsalaisen tyttökoulun. Hän asui sittemmin Arrajoen kartanossa Nastolassa jonka hänen isänsä oli hankkinut 1911. Isän kuoltua 1927 kartanoa hoiti vapaaherra Otto Wrede. Tämän kuoltua 1936 tila siirtyi Mary Wredelle ja hänen veljelleen Sten Goddert Wredelle. Kartano jaettiin suvun jäsenten kesken 1949 ja vuonna 1963 Wredet luopuivat kartanosta. Kartanossa asuessan Mary Wrede harrasti erityisesti kukkienhoitoa. Mary Wrede kirjoitti kolme romaania ja kuvitti Sigrid Wreden kirjoittaman lastenkirjan Lilla Pers julafton: sagospel (Schildt 1916). == Teoksia == * Konflikter. Söderström, Helsingfors 1943 * Varför?. Söderström, Helsingfors 1945 * Rekommenderade brev. Söderström, Helsingfors 1950 == Lähteet == * * Päijäthämäläisiä kirjailijoita : Mary Wrede * Suomen ritariston ja aatelin kalenteri 1986, s. 654. Espoo 1985. Luokka:Suomenruotsalaiset kirjailijat Luokka:Ruotsinkieliset kirjailijat Luokka:Vuonna 1892 syntyneet Luokka:Vuonna 1985 kuolleet
Vesilinssit

Vesilinssit (Wolffia) on vehkakasveihin (aiemmin entiseen limaskakasvien heimoonFacta 2001) kuuluva kasvisuku. Suvussa on 11 lajia, joita esiintyy ympäri maailman. Vesilinsseihin kuuluvat maailman pienimmät kukkivat kasvit. Ne ovat soikeita juurettomia vesikasveja, jotka kelluvat veden pinnalla. Kasvi lisääntyy yleensä suvuttomasti jakautumalla, mutta toisinaan sen kyljessä olevaan kukkaonteloon puhkeaa yksi ainoa kukka. Vesilinssilajeista ainakin Wolffia globosaa kasvatetaan ja käytetään ihmisravinnoksi esimerkiksi thaimaalaisessa keittiössä. Wolffia globosasta on kehitetty myös rekisteröityjä, kaupallisen kasvatuksen vesilinssikantoja. Vesilissejä sisältävän ruokavalion terveysvaikutuksia on myös tutkittu. Esimerkiksi brittiläisessä lääketieteellisessä BMJ Heart -julkaisussa julkaistiin loppuvuonna 2020 satunnaistettu tutkimus vihreän välimerellisesen ruokavalion vaikutuksista sydänterveyteen; tulokset kuuden kuukauden kestoisesta kokeesta olivat sydänterveyden kannalta edullisia. Tässä Israelissa toteutetussa kokeessa vihreän välimerelliseen ruokavalioon sisältyi keskimäärin 100 grammaa proteiinipitoista Wolffia globulosaa päivittäin. == Lähteet == == Aiheesta muualla == * Finto: Kassu – Kasvien suomenkieliset nimet: Vesilinssit (Wolffia) (Suomenkielinen nimi) * United States Department of Agriculture (USDA): Wolffia Luokka:Vehkakasvit
Kemiön vapaaherrakunta

Kemiön vapaaherrakunta oli valtakunnankansleri Axel Oxenstiernan Kemiöstä saama lahjoitusmaa, joka käsitti noin 119 manttaalia. Siihen liitettiin vuonna 1619 Nousiaisten Nyynäisten vapaaherrakunta ja vuonna 1627 vielä 11 kemiöläistä tilaa. Se oli siinä vaiheessa 300 manttaalin suuruinen. Se peruutettiin 1680.Otavan iso tietosanakirja, osa 4, palsta 788. Laajimmillaan sen suurus oli 348 manttaalia. Se oli Suomen läänityksistä Kajaanin vaapaherrakunnan ohella tuottoisinFacta2001, WSOY 1981, 8. osa, palsta 239 == Haltijat == * 1614—1652 Aksel Oxenstierna * 1652—1657 Johan Oxenstierna * 1657—1659 Margareta Brahe * 1659—1676 Aksel Oxenstierna nuorempi * 1676—1680 Karl Gustav Oxenstierna ==Lähteet== ==Kirjallisuutta== *Mauno Jokipii: Suomen kreivi- ja vapaaherrakunnat, 2 nidettä, Suomen historiallinen seura 1956–1960, Historiallisia tutkimuksia 48.1 Luokka:Suomen kreivi- ja vapaaherrakunnat Luokka:Kemiö Luokka:Varsinais-Suomen historia
FS Rubis (S601)

Rubis (runkonumero 601) on Ranskan laivaston Rubis-luokan ydinsukellusvene. == Valmistus == Alus tilattiin DCNS:ltä, missä köli laskettiin 11. joulukuuta 1976. Se laskettiin vesille 7. heinäkuuta 1979 ja valmistui 23. helmikuuta 1983.Ranskan merivoimat - Rubis == Palvelus == Alus oli palveluksessa 2013. == Lähteet == * === Viitteet === Luokka:Rubis-luokan sukellusveneet
Väinö Merivirta

Väinö Johannes Merivirta (sukunimi aik. Sjöström; 16. heinäkuuta 1892 Pori – 20. marraskuuta 1937 Helsinki) oli suomalainen asianajaja, kansanedustaja ja kirjailija. Merivirran vanhemmat olivat konetehtaan työmies Johannes Sjöström ja Edla Sofia Sundberg. Hän pääsi ylioppilaaksi 1911 ja valmistui filosofian kandidaatiksi ja maisteriksi 1917. Mervirta suoritti ylemmän oikeustutkinnon ja ylemmän hallintotutkinnon 1921. Hän sai varatuomarin arvon 1926. Kesäkuussa 1919 Merivirta valittiin Sosialistisen Työpuolueen lisätyn puoluetoimikunnan jäseneksi puolueen perustavassa kokouksessa. Merivirta omisti Turussa toimineen Merivirran asianajotoimiston 1921–1934. Hän oli Turun kaupungin köyhäin asianajaja 1929–1934 ja Helsingin kaupungin asiamies 1934–1937. Merivirta toimi lisäksi Turun työväenopiston valtio-oikeuden opintopiirin ohjaajana 1928–1934. Merivirta oli Kansallisen edistyspuolueen kansanedustajana 1935–1936 edustaen Turun läänin eteläistä vaalipiiriä. Hän tuli eduskuntaan edustajantoimesta vapautuksen saaneen Toivo Tyrnin tilalle. Merivirta oli myös Turun kaupunginvaltuuston jäsenenä ja hän toimi Turun työväenopiston johtokunnan puheenjohtajana. Väinö Merivirta oli naimisissa vuodesta 1924 Linda Elise Österlundin kanssa. == Teoksia == * Mikä johti punakapinaan?. Työn valta, Helsinki 1918 (Teoksen digitoitu versio (Työväenliikkeen kirjasto : Digitaalinen arkisto)) * Vihan valta. Kirjapaino Johannes Gutenberg, Turku 1931 * Totuus Tarton rauhasta. Kansallisen edistyspuolueen Mikkelin piiritoimisto, Mikkeli 1936 == Lähteet == * * === Viitteet === == Aiheesta muualla == * Väinö Merivirran muistokirjoitukset, Nykypäivä-lehti nro 22/30.11.1937, sivu 4 (Työväenliikkeen kirjasto, Helda) Luokka:Kansanedustajat Luokka:Kansallisen Edistyspuolueen poliitikot Luokka:Turun kaupunginvaltuutetut Luokka:Varsinais-Suomen vaalipiiri Luokka:Suomalaiset kirjailijat Luokka:Suomalaiset asianajajat Luokka:Vuonna 1892 syntyneet Luokka:Vuonna 1937 kuolleet
FS Saphir (S602)

Saphir (runkonumero 602) on Ranskan laivaston Rubis-luokan ydinsukellusvene. == Valmistus == Alus tilattiin DCNS:ltä, missä köli laskettiin 1. syyskuuta 1979. Se laskettiin vesille 1. syyskuuta 1981 ja valmistui 6. heinäkuuta 1984.Ranskan merivoimat - Saphir == Palvelus == Alus oli palveluksessa 2013. == Lähteet == * === Viitteet === Luokka:Rubis-luokan sukellusveneet
FS Casabianca (S603)

Casabianca (runkonumero S603) oli Ranskan laivaston Rubis-luokan ydinsukellusvene. == Valmistus == Alus tilattiin DCNS:ltä, missä köli laskettiin 19. syyskuuta 1981. Alus laskettiin vesille 22. joulukuuta 1984 ja valmistui 21. huhtikuuta 1987.Ranskan merivoimat - Casabianca == Palvelus == Alus poistettiin palveluksesta 27. syyskuuta 2023.Mer et Marine == Lähteet == * === Viitteet === Luokka:Rubis-luokan sukellusveneet
Pekka Pitkänen (kommunisti)

Pekka Pitkänen (1886 – 16. syyskuuta 1921 Kuopio) oli suomalainen Kuopiossa asunut sementtityömies, jonka SKP surmautti kostoksi siitä, että hän oli toiminut Etsivän Keskuspoliisin tiedonantajana. == Elämä == Kommunistien toiminnassa mukana olleella Pitkäsellä oli alkoholiongelma, ja tätä hyväksikäyttäen Etsivä Keskuspoliisi onnistui värväämään hänet. Pitkänen ehti toimia EK:n tiedottajana yhdeksän kuukauden ajan, ja hänen avullaan pidätettiin useita kuopiolaisia kommunisteja. Pitkänen kuului Savon Kansa -lehteä julkaisseen yhtiön johtokuntaan, ja hän hoiti yhteyksiä SKP:n johtoon Pietarissa. Kuopiota kutsuttiin 1920-luvun alussa ”Suomen Moskovaksi”, ja paikalliset kommunistit kokoontuivat muun muassa Minna Canthin kadun varrella sijainneessa kahvila Punikissa. Pitkänen oli sekaantunut Suomussalmen etappijuttuun. Juttua hovioikeudessa käsiteltäessä oli käynyt ilmi että hän oli antanut Kuopiossa kahvila Punikissa ohjeita henkilöille jotka halusivat päästä salateitse Venäjälle. Pitkäsen tunnustusten vuoksi kommunistilehdissä oli häntä syytetty sitten provokaattoriksi ja kätyriksi. Pitkänen paljastui kun Arvo "Poika" Tuominen ja Niilo Wälläri lähetettiin Kuopioon tutkimaan miten tietoja oli päässyt vuotamaan. Pitkänen päätettiin surmata, ja teon tekijöiksi valittiin Savon Kansa-lehden toimittaja Hugo M. Ahokanta ja Tuusniemeltä kotoisin ollut Emil Räsänen. Pitkänen ammuttiin yöllä 16. syyskuuta Kuopion lähellä sijaitsevalla metsäisellä Taivaanpankolla. Ruumis kätkettiin sammalikkoon, mutta se löytyi jo parin päivän päästä, kun omaiset alkoivat etsiä Pitkästä. Emil Räsänen pakeni heti murhan jälkeen rajan yli Pietariin, jossa häntä esiteltiin ”Taivaanpankon sankarina”. Ahokanta pidätettiin Kuopiossa, mutta hänet vapautettiin lopulta todisteiden puutteen takia, ja murha jäi lopulta selvittämättä. Tapauksesta jäi kiertämään sanonta Katso, ettet joudu Taivaanpankolle. Vastaavanlaisia SKP:n kostomurhia olivat verhoilija Kustaa Hakkaraisen murha Espoon saaristossa lokakuussa 1926 ja Pauli Kukkosen murha Oulujoen pitäjässä loppukesällä 1932. Lisäksi Heikki Haukkalan surmaa tammikuussa 1927 Keuruulla ja Toivo Einari Peltosen surmaa juhannuksena 1933 Tuusulassa on epäilty tällaisiksi kostomurhiksi. __NOTOC__ == Lähteet == * * Krekola, Joni: ”’Kauhea joskin on puhdistustyömme...’ Skp ja vakivalta”, Ruumiita ja mustelmia: Näkökulmia väkivallan historiaan s. 138–140. ISBN 951-98296-7-9 === Viitteet === == Kirjallisuutta == * Keskisarja, Teemu: Vääpeli T:n tapaus ja muita kertomuksia suomalaisesta terrorista. Atena 2010. == Aiheesta muualla == * Punaisen örinän maa. Tarinoita suomalaisesta terrorismista. Ylen Elävä arkisto. Luokka:SKP:ssä (1918–1990) vaikuttaneet henkilöt Luokka:Suomalaiset henkirikosten uhrit Luokka:Vuonna 1886 syntyneet Luokka:Vuonna 1921 kuolleet
József Tóth

József Tóth (2. joulukuuta 1951 Mosonmagyaróvár, Unkari – 11. elokuuta 2022) oli unkarilainen jalkapalloilija. Tóth pelasi Unkarin jalkapallomaajoukkueessa vuosina 1974–1983 yhteensä 56 ottelua. Hän edusti Unkaria vuosien 1978 ja 1982 maailmanmestaruuskilpailuissa. Ainoan maajoukkuemaalinsa Tóth teki vuoden 1982 MM-kisoissa Unkarin voittaessa alkulohkon ottelussa El Salvadorin. Suomessa József Tóth pelasi vuodet 1987–1997 Närpes Kraftissa. Hän esiintyi Ykkösessä vielä 45-vuotiaana, pelaten kauden aikana 13 ottelua. Peliuransa jälkeen Tóth toimi Kraftissa pitkään juniorivalmennuksen parissa.Kraftspelarnas målstatistik 1976–2011 Viitattu 31.8.2012 ==Saavutukset== *Unkarin mestaruus 1978, 1979 *Unkarin Cup-mestaruus 1982, 1983 ==Lähteet== Luokka:Unkarilaiset jalkapalloilijat Luokka:Vuonna 1951 syntyneet Luokka:Vuonna 2022 kuolleet
Hugo M. Ahokanta

Hugo Mauritz Ahokanta (vuoteen 1906 Blomqvist; 10. toukokuuta 1894 Lappee – 2. lokakuuta 1981 Helsinki) oli suomalainen toimittaja ja kirjailija, joka käytti kirjailijanimeä Mauri Vasama. Ahokanta toimi vuodesta 1920 Savon Kansa -lehden toimittajana. Syksyllä 1921 hän surmasi yhdessä Emil Räsäsen kanssa Suomen Kommunistisen Puolueen (SKP) toimeksiannosta kuopiolaisen työmiehen Pekka Pitkäsen, joka oli toiminut Etsivän Keskuspoliisin tiedonantajana. Ahokanta pidätettiin teon jälkeen, mutta hänet vapautettiin murhasyytteestä todisteiden puutteessa. Myöhemmin Ahokanta toimi joulukuussa 1929 perustetun Suomen työväen vasemmistoryhmän keskustoimikunnan sihteerinä. Hän oli aiemmin syksyllä eronnut Työväenjärjestöjen Tiedonantajan toimituksesta vastalauseena lehden ottamalle linjalle. Sotien jälkeen Ahokanta toimi Sosialistisessa Yhtenäisyyspuolueessa (SYP) ja kuului 1950-luvun alussa sen puoluetoimikuntaan. == Teoksia == Nimellä Mauri Vasama: * Rikkihakattu seinä : salapoliisiromaani. Karisto 1944 == Lähteet == * * Hugo Ahokannan kuolinilmoitus (maksullinen artikkeli) Helsingin Sanomat 22.10.1981, HS Aikakone. Viitattu 18.4.2018. * Sosialistisen yhtenäisyyspuolueen (maksullinen artikkeli) Helsingin Sanomat 30.4.1951, HS Aikakone. Viitattu 18.4.2018. Luokka:Suomalaiset kirjailijat Luokka:Suomalaiset toimittajat Luokka:SKP:ssä (1918–1990) vaikuttaneet henkilöt Luokka:Vuonna 1894 syntyneet Luokka:Vuonna 1981 kuolleet
Paavo Mikkeli

Paavo Mikkeli (synt. Michelsson, 20. lokakuuta 1907 – 6. huhtikuuta 1952 Helsinki) oli suomalainen pika- ja keskimatkojen juoksija. Mikkeli voitti 800 metrin juoksun Suomen mestaruuden kolmena peräkkäisenä vuotena 1931–1933. Vuonna 1933 hän sijoittui Kalevan kisojen 1500 metrillä Paavo Nurmen jälkeen hopealle. 800 metrillä hän saavutti lisäksi SM-hopeaa vuonna 1935 ja pronssia vuonna 1934. Mikkeli juoksi 1. heinäkuuta 1933 Norjan Oslossa 800 metrin juoksun Suomen ennätyksen 1.53,3. 400 metrillä Mikkelin ennätys oli Helsingissä vuonna 1933 juostu 50,6 ja 800 metrillä aikansa Suomen ennätys 1.53,3. Seuratasolla Mikkeli edusti HIFK:ta. Hänellä oli maaotteluedustuksia 400 ja 800 metrillä. == Lähteet == Luokka:Suomalaiset keskimatkojen juoksijat Luokka:Suomalaiset pikajuoksijat Luokka:Vuonna 1907 syntyneet Luokka:Vuonna 1952 kuolleet
Leo Palander

Aarne Leo Palander, kirjailijanimi Aarne Suokas (26. toukokuuta 1894 Savonlinna – 2. elokuuta 1971 Helsinki)Kuolinilmoitus, Toimittaja Leo Aarne Palander, Helsingin Sanomat, 1971, No 216, sivu 2, julkaistu 13.8.1971 oli suomalainen toimittaja ja näytelmäkirjailija.Palander, Aarne Leo, Suomen kirjailijat 1809-1916, sivu 569, toimittanut Maija Hirvonen, Suomalaisen Kirjallisuuden Seuran Toimituksia 570, Tampere 1993 Palander tuli ylioppilaaksi vuonna 1914. Hänellä oli opintoja Helsingin yliopistossa ja hän toimi tilanhoitajana Espoossa. Siikasalmen maamies- ja kotitalouskoulussa Palander oli opettajana vuosina 1919–1921. Toimittajana hän työskenteli Maanviljelijäin Lehdessä, Maaseudun Tulevaisuudessa vuosina 1922–1926 ja Ajan Suunnassa. Palanderin vanhemmat olivat kirjakauppias Assar Hamilkar Palander ja Rosina Ahlberg. Puoliso oli Irene Emilia Palander vuodesta 1936.Etel. Suomal. seurakunta: kuulutettuja: toimittaja Leo Aarne Palander ja rouva Irene Emilia Mäntynen, Ilta-Sanomat, 1936, No 130, sivu 3, julkaistu 9.6.1936 Palander on haudattu Espooseen Kappelin hautausmaalle. == Teoksia == Nimellä Aarne Suokas: * Käräjäpihalla : yksinäytöksinen pila. Seuranäytelmiä n:o 167. Karisto 1914 == Lähteet == * === Viitteet === Luokka:Suomalaiset näytelmäkirjailijat Luokka:Suomalaiset toimittajat Luokka:Vuonna 1894 syntyneet Luokka:Vuonna 1971 kuolleet
ŠHK 37 Piešťany

ŠHK 37 Piešťany on slovakialainen jääkiekkojoukkue Piešťanyn kaupungista. Joukkue on perustettu vuonna 1937 ja suurimman osan kausistaan se on pelannut Slovakian toiseksi korkeimmalla sarjatasolla. Kaudeksi 2012–2013 joukkue sai kuitenkin paikan maan pääsarjasta Extraligasta, HC Slovan Bratislavan siirryttyä Venäjän KHL-liigaan. == Joukkue kaudella 2016–2017 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 6 Ivo Kotaška R 2016 České Budějovice, Tšekki, Tšekkoslovakia 32 Filip Vatrt Juniori Trenčín, Slovakia Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 10 Filip Hudec L OLH 2016 Piešťany, Slovakia 12 Kristián Kučera R LH 2016 Senica, Slovakia 23 Jakub Šimíček R VLH 2016 Trenčín, Tšekkoslovakia 44 Martin Filo L OLH 2016 Banovce nad Bed., Tšekkoslovakia 81 Ondrej Valo L H 2016 Piestany, Slovakia 91 Tomáš Hluch L H 2016 Piestany, Tšekkoslovakia 94 Samir Saliji L VLH 2016 Nitra, Tšekkoslovakia René Školiak L KH 2016 Liptovský Mikuláš, Tšekkoslovakia ==NHL- pelaajat== * Jozef Balej * Zdeno Chára * Richard Lintner * Tomáš Tatar * Roman Tvrdoň * Boris Valábik * Miroslav Zálešák * Peter Ölvecký ==Aiheesta muualla== *Seuran sivusto Piestany Luokka:Vuonna 1937 perustetut urheiluseurat Luokka:Piešťany
Gibraltarin juutalaiset

Gibraltarin juutalaiset ovat Yhdistyneeseen kuningaskuntaan kuuluvalla Gibraltarilla asuvia juutalaisia. Heitä on nykyisin noin 600, eli 2 % alueen väestöstä. ==Historia== Juutalaisia on ollut Gibraltarilla ainakin jo vuodesta 1356 lähtien. Tuolta ajalta säilynyt lähde mainitsee juutalaisten pyytäneen apua merirosvojen vangeiksi ottamille juutalaisille. Kun juutalaiset karkotettiin Espanjasta vuonna 1492, monet heistä pakenivat Marokkoon Gibraltarin kautta. Vuonna 1713 Espanja allekirjoitti Utrechtin sopimuksen, jolla Gibraltar annettiin briteille. Sopimus kielsi "maureja" ja juutalaisia asettumasta alueelle, mutta vuonna 1729 britit kuitenkin solmivat sopimuksen Marokon sulttaanin kanssa, jolla juutalaisten kauppiaiden sallittiin asettua Gibraltarille. Nykyisin monella alueen juutalaisella onkin marokkolaiset juuret. Vuonna 1805 juutalaisten määrä oli jo kasvanut siten, että he muodostivat noin puolet Gibraltarin väestöstä. Vuonna 1843 alettiin julkaista ladinon kielistä Cronica Israelitica lehteä. Juutalaisten määrä oli suurimmillaan vuonna 1878, jolloin heitä oli 1 533\. Heidän määränsä väheni kuitenkin 1900-luvulle tultaessa ja toisen maailmansodan aikana monet evakuoiduista eivät koskaan palanneet takaisin. ==Kulttuuri== Monet tyypilliset Marokon juutalaisten perinteet ovat yhä elossa Gibraltarilla. Paikalliset juutalaiset viettävät muun muassa Henna juhlia, jotka pidetään häitä edeltävänä yönä. Myös monet synagogissa lauletut laulut ovat alkuperältään marokkolaisia. Alueella on mahdollista saada myös juutalaista koulutusta. ==Lähteet== ==Aiheesta muualla== *Gibraltarin juutalaisen yhteisön sivut Juutalaiset *
Iberis gibraltarica

Iberis gibraltarica on ristikukkaiskasvien (Brassicaceae) heimoon ja saippojen (Iberis) sukuun kuuluva kasvilaji. == Ulkonäkö ja koko == Iberis gibraltarica on matala, ikivihreä kasvi. Sen lehdet ovat mehevät, vihreät, soikeat tai lusikanmuotoiset, ja niiden kärki on hammaslaitainen. Lehtiä peittää hieno karvapeite. Kukinto on näyttävä, vaaleanpunainen, hennon violetti tai valkoinen. Neljä terälehteä muodostaa ristin, mutta kaksi sisempää terälehteä on selvästi isompia kuin kaksi alempaa terälehteä. Kukinnon uloimmat kukat aukeavat ensin, ja niillä on pitempi kanta. == Levinneisyys ja elinympäristö == Iberis gibraltarica kasvaa luonnonvaraisena Gibraltarilla. Se viihtyy kallion pohjoisreunan kivenkoloissa. Kasvia viljellään myös koristekasvina, esimerkiksi kivikkopuutarhoissa, kukkapenkeissä, ruukuissa ja kivimuurien päällä. Sille sopii maaperä, jossa ei ole liikaa ravinteita. Hyvä salaojitus on tärkeä. == Kulttuurissa == Iberis gibraltarica -seppele on ollut kuvattuna 50 pencen kolikossa, joita lyötiin erityisesti käytettäviksi Gibraltarilla. Se on myös Upper Rockin luonnonsuojelualueen symboli. == Lähteet == Luokka:Saipot
Gibraltarin museo

Gibraltarin museo () on Gibraltarilla toimiva kansallismuseo, jossa esitellään alueen historiaa, luonnonhistoriaa ja kulttuuria. ==Historia== Gibraltarin museon perusti alueen silloinen kuvernööri kenraali Sir Alexander Godle 27. heinäkuuta vuonna 1930. Museotalo muodostettiin kahdesta ennen upseereja majoittaneesta talosta. Paikka valittiin, koska sen alapuolella sijaitsi hyvin säilynyt maurilainen kylpylä. Ongelmaksi muodostui aluksi näyttelyiden kokoaminen ja näyttelyiden esineitä lainattiin esimerkiksi British Museumilta. Myöhemmin museon vetonauloiksi kohosivat maurilainen kylpylä, Gibraltarin pienoismalli ja egyptiläinen muumio. Museo suljettiin toisen maailmansodan ajaksi ja se avasi ovensa uudelleen vuonna 1945. Vuonna 1966 virkaansa astunut museon kuraattori Joaquin Bensusan uudisti näyttelyitä enemmän Gibraltaria koskevaksi. Näyttelyissä alettiin tuoda esille myös paikallista luontoa. Nykyisin museota johtaa professori Clive Finlayson. ==Tutkimus== Gibraltarin museon toiminnan yhteydessä tehdään myös tieteellistä tutkimusta. Tutkimuksen pääkohteita ovat olleet muun muassa neoliittiset ihmis- ja eläinpopulaatiot, foinikialainen ja karthagolainen arkeologia, keskiaikainen arkeologia ja vedenalainen tutkimus. ==Lähteet== == Aiheesta muualla == Luokka:Yhdistyneen kuningaskunnan museot Museo Museo
Aytekin Mindan

Aytekin Mindan (s. 31. elokuuta 1981) on turkkilainen uimari. Hänen seuransa on İstanbul Yuzme Ihtisas Club. Mindan sijoittui Sydneyn olympialaisissa 2000 39:nneksi 400 metrin vapaauinnissa ja oli 200 metrillä 42:s. Hän oli samoilla matkoilla 41. ja 52. Ateenan kisoissa 2004. == Ennätykset == Lähde: Swimrankings * 200 m vapaauinti: 1.51,24 (2002) * 100 m vapaauinti: 51,15 s (2002) * 400 m vapaauinti: 4.01,46 (2000) == Lähteet == Luokka:Turkkilaiset uimarit Luokka:Vuonna 1981 syntyneet Luokka:Elävät henkilöt
Dead Silence (albumi)

Dead Silence on kanadalaisen Billy Talent -yhtyeen neljäs studioalbumi. Se julkaistiin 7. syyskuuta 2012. Albumin ensimmäisenä singlenä julkaistiin ”Viking Death March” maaliskuussa 2012 ja toisena singlenä ”Surprise, Surprise” elokuussa 2012. Albumin on tuottanut yhtyeen kitaristi Ian D'Sa. Albumi debytoi Suomen virallisen listan sijalla 12. == Kappaleet == == Kokoonpano == * Benjamin Kowalewicz – laulu * Ian D’Sa – kitara, taustalaulu * Jonathan Gallant – basso, taustalaulu * Aaron Solowoniuk – rummut, lyömäsoittimet == Arvostelut == * Allmusic: Allmusic review * Desibeli.net: Billy Talent: Dead Silence Viitattu 31.10.2022. * Kaaoszine: 4/10Billy Talent - Dead Silence Viitattu 31.10.2022. * Soundi: Billy Talent: Dead Silence Viitattu 31.10.2022. == Lähteet == Luokka:Vuoden 2012 albumit Luokka:Billy Talentin albumit Luokka:Post-hardcore-albumit
Poika eli kesäänsä

Poika eli kesäänsä on Roland af Hällströmin ohjaama elokuva vuodelta 1955. Elokuva perustuu F. E. Sillanpään romaaniin Elämä ja aurinko. Elokuvan alku- ja loppusanat lausuu sen pohjana olevan kirjan kirjoittaja F. E. Sillanpää.Arto Pajukallio, Elokuvat, Helsingin Sanomat 5.9.2012, sivu D 7 Ylioppilaan kesään kuuluu ihastus kahteen kohteeseen, vaaleaan ja tummaan. ==Arviot== Aikalaisarvioissa käsiteltiin erityisesti elokuvan ja Sillanpään romaanin suhdetta. Inkeri Lius (Suomen Sosialidemokraatti) kirjoittaa, että romaanin rakkauskohtausten määrää olisi elokuvassa ollut syytä rajoittaa. Samansuuntaisesti ajatteli Paula Talaskivi (Helsingin Sanomat): "Skenariossa on tavallaan kuin pysytty kirjailijan sanassa liian tarkkaan". Sekä kuvaaja että ohjaaja saavat kiitosta visuaalisuudesta. Pertti Weckström saa kiitosta Valma Kivitieltä: "Hänen liikkumisensa luonnossa on siihen sulautuvaa, toisinaan on kuin hän todella kuuntelisi, mitä luonto hänen ympärillään puhuu ja mihin jokin uusi ääni hänessä itsessään häntä vaatii. Pertti Weckström on tosi, koruton ja vaatimaton." Tauno Pylkkäsen musiikista Kivitie kirjoittaa: "[- -] näin herkkään luonnon tulkintaan tarvitaan herkkä soitin ja siksi hän on sovittanut musiikkinsa yksinomaan jousille - uutta ainakin kotimaisessa elokuvamusiikissa." Lehdistöarvio, viitattu 9.9.2014 Myöhemmässä arviossa intohimojen sykettä hehkuva elokuva saa kiitosta hallittuna ja luontevana kokonaisuutena.AL: Päivän elokuvia, Tv-maailma, 35/2012 sivu 20 Elokuva on af Hällströmin viimeinen merkittävä elokuva.Elokuvauutiset, viitattu 9.9.2014 ==Näyttelijät== ==Lähteet== == Aiheesta muualla == * Yle Areena: Poika eli kesäänsä * Internet Movie Database(IMDb.com) (englanniksi): Poika eli kesäänsä * Elonet: Poika eli kesäänsä Luokka:Roland af Hällströmin ohjaamat elokuvat Luokka:Suomalaiset romaaneihin perustuvat elokuvat Luokka:Suomalaiset mustavalkoelokuvat Luokka:Vuoden 1955 suomalaiset elokuvat
Gabriella Szűcs

Gabriella Szűcs (s. 31. elokuuta 1984 Oradea, Romania) on unkarilainen käsipalloilija. Szűcs on pelannut seuratasolla Debreceni VSC:ssä sekä romanialaisissa CS Oltchim Râmnicu Vâlceassa ja HC Zalǎussa. Hän oli voittamassa pronssia maajoukkueen mukana EM-kisoissa 2004 ja seuraavana vuonna MM-kilpailuissa. Szűcs pelasi myös Pekingin olympialaisissa 2008, joissa Unkari sijoittui neljänneksi. == Lähteet == Luokka:Unkarilaiset käsipalloilijat Luokka:Vuonna 1984 syntyneet Luokka:Elävät henkilöt
Farmerama

Farmerama on Bigpointin luoma verkkopeli. ==Pelaaminen== Farmeramassa on tarkoitus viljellä kasveja. Kun kasvit ovat kasvaneet, ne pitää kerätä, jolloin saa kokemuspisteitä, joilla pääsee tasoilla eteenpäin. Jos kasvit ovat keräämättöminä pelloilla liian kauan (24 tuntia), ne menevät rikkaruohoille, jotka pitää kerätä kuten kasvitkin, mutta niistä ei saa kasveja. Lisäksi Farmeramassa voi istuttaa ja kasvattaa puita ja eläimiä. Niistä saa samoin tavoin kokemuspisteitä, kuten kasveistakin. ==Tasot== Farmeramassa on 200 tasoa. Tasoja noustaan keräämällä kokemuspisteitä, joita saa tuotteista, koristeista ja kasvien ja eläinten ja puiden viljelystä. ==Valuutta== Farmeramassa on kaksi valuuttaa: tuohisetelit ja turvepennit. Turvepennejä saa maatalosta, Bahamaraman tikibaarista, torilta myydessä tuotteita ja maatalousyhdistyksen tehtävistä. Lisäksi jotkin koristeet antavat turvepennejä. Tuohiseteleitä pitää ostaa oikealla rahalla. Tuohiseteleitä pystyy vaihtamaan turvepenneiksi, mutta ei toisinpäin. ==Tapahtumat== Farmeramassa on myös aika ajoin tapahtumia, joissa pitää toimittaa eläimiä kasveja, työkaluja yms. sekä kasvattaa tapahtumakasvia ja nousukasta. ==Top Gamers Club (TGC)== Farmeramassa, kuten muissakin Bigpointin peleissä on Top Gamers Club jonne valitaan vain suuritasoisimmat, ahkerimmat ja aktiivisimmat pelaajat. Top Gamers Clubin jäsenet saavat monia etuja ja yllätyksiä, ja lisäksi he saavat uutiskirjeen aina aika ajoin. Pelaaja ei voi itse hakea Top Gamers Clubiin, vaan sinne valitaan ne, jotka ovat tarpeeksi hyviä pelaajia. ==Aiheesta muualla== *http://farmerama.bigpoint.com/ *http://fi.board.bigpoint.com/farmerama/ *http://farmeramaa.blogspot.com/ Luokka:Selainpelit Luokka:Simulaatiopelit Luokka:Tietokoneroolipelit
Jalmari Jyske

Kustaa Jalmari Jyske, vuoteen 1906 Friman (9. lokakuuta 1884 Rauma – 19. elokuuta 1944 Helsinki) oli suomalainen kansanedustaja ja maanviljelysneuvos. Jyske oli eduskunnan jäsen 1919–1922, 1924–1927 ja 1930–1933 edistyspuolueesta valittuna. Hän oli Maatalousseurojen keskusliiton sihteeri ja toiminnanjohtaja vuodesta 1918. Hän sai maanviljelysneuvoksen arvon vuonna 1934.Otavan Iso tietosanakirja osa 4 p. 3 ==Lähteet== ==Aiheesta muualla== * Luokka:Maanviljelysneuvokset Luokka:Kansanedustajat Luokka:Kansallisen Edistyspuolueen poliitikot Luokka:Pohjois-Karjalan vaalipiiri Luokka:Uudenmaan vaalipiiri Luokka:Suomalaiset päätoimittajat Luokka:Vuonna 1884 syntyneet Luokka:Vuonna 1944 kuolleet
Suhoi Su-7

Suhoi Su-7 () oli Suhoin valmistama nuolisiipinen hävittäjäpommittaja. Su-7 muistutti aikalaistaan MiG-19, mutta oli hitaampi ja kykeni kuljettamaan asekuorman. Sen ensilento tehtiin 1955.https://fas.org/man/dod-101/sys/ac/row/su-7.htm Viitattu 1.12.2017. Siipiprofiilien suunnittelu kuului keskitetysti aerodynamiikan suunnittelutoimisto TsAGI:lle. Maataistelukoneena sen enimmäisnopeus oli 1 150 km/h.http://www.militaryfactory.com/aircraft/detail.asp?aircraft_id=69 Egypti käytti konemallia sotatoimissa Israelia vastaan kuuden päivän sodassa ja jom kippur -sodassa. Intia käytti Su-7:ää vuonna 1971 Intian–Pakistanin sodassa. Myös Varsovan liiton maat käyttivät tätä konetyyppiä. Se lienee käytössä edelleen Pohjois-Koreassa.http://www.netti.fi/halle/planes/rus/su-7.htm Viitattu 1.12.2017. Suhoi Su-7:n kehitystyö johti kääntyväsiipiseen Su-17 -malliin, jonka siiven nuolikulma muuttuu geometrisesti. ==Aseistus== * 2x 30 mm Nudelmann-Rikhter NR-30 tyypin konetykkiä, joihin kumpaankin 80 laukausta * 6x erillisessä kiinnityspisteessä: enintään 2 000 kg pommeja, raketteja tai ohjuksia * mahdollisuus käyttää taktisia ydinpommeja hyökkäysaseena, kuten RDS-4 Tatjanahttps://www.militaryfactory.com/aircraft/detail.asp?aircraft_id=69 Viitattu 1.12.2017. ==Lähteet== == Aiheesta muualla == *http://www.netti.fi/halle/planes/rus/su-7.htm *http://www.militaryfactory.com/aircraft/detail.asp?aircraft_id=69 *http://www.sukhoi.org/eng/planes/museum/su7/ Valmistajan viralliset verkkosivut, joiden kohde viittaa museokoneisiin. Su-07 Luokka:Neuvostoliittolaiset rynnäkkökoneet
R.I.O.

R.I.O. on saksalainen dance-yhtye. Yhtyeeseen kuuluvat Manuel Reuter ja Yann Peifer. Yhtye on menestynyt hyvin Keski-Euroopassa. Sveitsissä yhtyeen single ”Turn This Club Around” sijoittui singlelistan ykköseksi ja Itävallassa sijalle viisi. Kotimaassaan Saksassa sama single sijoittui parhaimmillaan singlelistan sijalle kolme. == Studioalbumit == * Shine On (The Album) (2010) * Sunshine (2011) * Turn This Club Around (2011) * Ready Or Not (2013) == Lähteet == == Aiheesta muualla == *Yhtyeen kotisivut Luokka:Saksalaiset eurodanceartistit ja -yhtyeet Luokka:Saksalaiset synthpop-yhtyeet
Lauri Järvi

Lauri Ilmari Järvi (31. maaliskuuta 1901 Ylihärmä – 9. tammikuuta 1981 Helsinki) oli suomalainen kouluneuvos, kansanedustaja ja kansakoulunopettaja. Hän toimi opettajana ja oli Suomen Kansakoulunopettajain Liiton puheenjohtaja vuodesta 1953. Hän oli eduskunnan jäsen 1945–1948 ja 1954–1958 valittuna kokoomuspuolueesta.Otavan Iso tietosanakirja osa 4 p. 40 Oulun kaupunginvaltuustossa Järvi oli vuosina 1947–1953. Presidentin valitsijamiehenä hän oli vuosina 1950 ja 1956. Vuonna 1947 Järvi arvosteli valtiollisen poliisin toimintaa ja sen kalleutta minkä vuoksi eräs liikemies vaati Järven asettamista syytteeseen herjauksesta eli kunnianloukkauksesta. Eduskunnan äänestyksessä murto-osa kansanedustajista hyväksyi syytteen nostamiselle. Suomen Kansakoulunopettajain Liitto kannatti peruskoulu- uudistusta Lauri Järven puheenjohtajakaudella. ==Lähteet== ==Aiheesta muualla== * Luokka:Kansanedustajat Luokka:Kansallisen Kokoomuksen poliitikot Luokka:Oulun kaupunginvaltuutetut Luokka:Oulun vaalipiiri Luokka:Suomalaiset opettajat Luokka:Vuonna 1901 syntyneet Luokka:Vuonna 1981 kuolleet
Austin 8

thumb|Austin Big 7 1938 Austin 8 oli Austin Motor Companyn valmistama pieni automalli. Se esiteltiin vuonna 1939 ja sotatuotantona sitä valmistettiin ainakin vuoteen 1942. Noin 9 000 kappaletta sota-ajan Austin 8 -malleista oli kaksipaikkaisia tourer-malleja, sotilas- ja siviilihallinnon käyttöön, loput valmistuneista n. 56 000 autosta oli saloon-korisia. Toisen maailmansodan päätyttyä mallia valmistettiin vielä vuosina 1945–1947. 1930-luvun lopulla Austinin menestysmallin Austin 7:n myynti laski tasaisesti, ja mallistoon vuonna 1937 lisätty Big 7 -malli ei tilannetta juuri korjannut. Isommasta koristaan ja moottoristaan huolimatta sen juuret olivat 1920-luvulla. Austin oli vuonna 1937 esitellyt isomman Cambridge 10 -mallin, joka oli ajanmukaisesti muotoiltu. Vuonna 1938 Morrikselta Austinille siirtyneen Leonard Lordin johdolla uuden pienen mallin kehitystyö sai todellista vauhtia. Uusi malli esiteltiin myyntiedustajille helmikuussa 1939. Se sisälsi saman 900-kuutioisen sivuventtiilinelosen, joka oli ollut jo Big 7 -mallin voimanlähteenä, tosin puristussuhdetta oli nostettu ja se oli nyt 6,5:1. Uuden korimallin lisäksi myös alustan rakenne oli uusittu. Autonkori oli osittain itsekantava, ja pohjalevy oli muotoon prässättyä teräspeltiä, johon oli hitsattu molemmin puolin pituussuuntaiset kotelopalkit ja kolme poikittaista kotelopalkkia. Auton kori oli pulttaamalla kiinni tässä pohjalevyrakenteessa. Auton jousituksesta huolehti entiseen tapaan puolielliptiset lehtijouset ja heilahduksenvaimentimet. thumb|center|Austin 8 ==Lähteet== == Aiheesta muualla == 8 Luokka:1930-luvun autot Luokka:1940-luvun autot
Kauko Järvinen

Kauko Nestor Järvinen (5. helmikuuta 1903 Helsinki – 30. elokuuta 1980 HelsinkiKuolleita. (Maksullinen artikkeli.) Helsingin Sanomat 15.9.1980, s. 14. Viitattu 21.3.2018.) oli suomalainen kaivostekniikan tutkija ja professori. Hän oli kauppa- ja teollisuusministeriön kaivostoiminnan päällikkö 1943–1946 ja Teknillisen korkeakoulun kaivostekniikan professori vuosina 1947–1970.Otavan Iso tietosanakirja, osa 4, p. 43. Vuoteen 1942 Järvinen työskenteli Outokummun kaivoksen insinöörinä. Hän oli myös Otanmäen kaivoksen toimiston päällikkö 1946–1950 ja Otanmäki Oy:n tekninen asiantuntija 1950–1968. Kauko Järvisen isä oli taloustieteilijä Kyösti Järvinen. ==Lähteet== Luokka:Suomalaiset insinöörit Luokka:Suomalaiset professorit Luokka:Teknillisen korkeakoulun professorit Luokka:Vuonna 1903 syntyneet Luokka:Vuonna 1980 kuolleet
Arovaraani

Arovaraani (Varanus exanthematicus) on Afrikassa elävä varaaneihin kuuluva matelijalaji. Arovaraaneja pidetään toisinaan terraarioissa lemmikkieläiminä. == Ulkonäkö ja koko == Aikuinen arovaraani kasvaa harvoin yli metrin mittaiseksi, ja usein se jääkin noin 60–80 cm:n pituiseksi. Naaraat ovat hieman uroksia pienempiä. Väri on yleensä tumman- tai hiekanruskea, ja selässä on vaaleampia pilkkuja.Herpetomania, Marika Rökman: Arovaraani (Varanus exanthematicus) == Levinneisyys == Arovaraani elää Afrikan savanneilla ja ruohikkoalueilla. Se viihtyy parhaiten maan tasalla kaivaen kuoppia ja luolia maaperään, mutta joskus niitä on havaittu myös kiipeilemässä pensaissa ja pienissä puissa. == Ravinto == Arovaraani käyttää ravinnokseen pääasiassa hyönteisiä, nilviäisiä ja pieniä nisäkkäitä. Jättilaistuhatjalkaiset ja skorpionit muodostavat ison osan sen ruokavaliosta. == Lähteet == Luokka:Varaanit Luokka:Lemmikkimatelijat
Aasian Formula BMW -kausi 2009

Aasian Formula BMW -kausi 2009 oli Formula BMW Pacific -sarjan toinen kausi. Kausi alkoi Malesian Kuala Lumpurista ja päättyi Macaossa Guia Circuitin radalla. Sarjan mestaruuden voitti indonesialainen Rio Haryanto. Toiseksi sijoittui irlantilainen Gary Thompson ja kolmanneksi zimbabwelainen Axcil Jefferies. ==Tallit ja kuljettajat== *R = Sarjan tulokas kaudella 2009 *J = Junior kuljettaja *Kursivoitu tarkoittaa vierailevaa kuljettajaa, joka ei ollut oikeutettu saamaan pisteitä Talli Nr. Kuljettaja Lisenssi Status Kisat Team Holzer PFX 2 Dominic Ang Kaikki Team Holzer PFX 3 Calvin Wong R Kaikki Team Holzer PFX 4 Alif Jafri R Kaikki Asia Racing Team 5 Suriya Kerisnan R 4, 6 Asia Racing Team 9 Alon Day 6 Atlantic Racing Team 6 Aditya Patel 1 Atlantic Racing Team 8 Steel Guiliana J R 5-6 Motaworld Racing 8 Steel Guiliana J R 1-4 E-Rain Racing 7 Gary Thompson R Kaikki E-Rain Racing 17 Fahmi Ilyas R Kaikki E-Rain Racing 27 Fahad Algosaibi R 1-2, 4-5 E-Rain Racing 49 Akhil Dinesh Khushlani Kaikki Eurasia Motorsport 10 Antonio Martínez R 2 Eurasia Motorsport 11 Chris Wootton Kaikki Eurasia Motorsport 12 Jack Harvey 4 Eurasia Motorsport 22 Axcil Jefferies J R Kaikki Eurasia Motorsport 26 Paul Lau 4, 6 Eurasia Motorsport 30 James Cole 6 Eurasia Motorsport 33 Daiki Sasaki 5 Ao's Racing 16 Hong Wei Cao 1-2, 4, 6 EuroInternational 18 Jim Pla 6 EuroInternational 19 William Buller 6 EuroInternational 20 James Kovacic 4-5 EuroInternational 21 Felipe Nasr 4, 6 EuroInternational 23 Facundo Regalia 5-6 EuroInternational 42 Michael Lewis 4-5 Räikkönen Robertson Racing 28 Jazeman Jaafar 6 Questnet Team Qi-Meritus 28 Huan Zhu 1 Questnet Team Qi-Meritus 38 Dustin Sofyan R Kaikki Questnet Team Qi-Meritus 88 Rio Haryanto Kaikki Champ Motorsport 29 Jim Ka To 6 TopSpeed Racing Shanghai 34 Tomoki Nojiri 6 ==Lähteet== Luokka:JK Racing Asia Series Luokka:Vuoden 2009 moottoriurheilu
Heikki Jussila (maallikkosaarnaaja)

Heikki Jussila (17. elokuuta 1863 – 26. lokakuuta 1955) oli suomalainen kansakoulunopettaja ja vanhoillislestadiolainen maallikkosaarnaaja, joka on kirjoittanut tärkeitä kirjoja vanhoillislestadiolaiselle kristillisyydelle. Heikki Jussilan saarnatoiminnan kautta hyvin monet ihmiset "saivat parannuksen armon" vanhoillislestadiolaisuuteen. Hän oli vanhoillislestadiolaisen rovastin Oskari Heikki Jussilan (Oskar Henrik, 16. huhtikuuta 1888 Leppävirta – 24. huhtikuuta 1955 Alatornio) isä. Vanhoillislestadiolainen maallikkosaarnaaja, opettaja Jaakko Jussila oli Heikki Jussilan veli. Heikki Jussila asui Leppävirralla vuosina 1887–1908.Kinnunen 2004. s. 1–589 == Teoksia == *1948 Kutsujan armo laestadiolaisessa kristillisyydessä. Oulu (tai "Kutsujan armo lestadiolaisessa kristillisyydessä" tai "Kutsujan armo") *Jussila Heikki: Iankaikkinen evankeliumi. Sidottu, 305s, Suomen Rauhanyhdistyksen Keskusyhdistys - 1974 (tämän painoksen painovuosi). (Raamatunselitysteos) == Lähteet == * ===Viitteet=== Luokka:Vanhoillislestadiolaiset saarnaajat Luokka:Lestadiolaiset saarnaajat Luokka:Suomalaiset opettajat Luokka:Vuonna 1863 syntyneet Luokka:Vuonna 1955 kuolleet